Dennis Man a avut un mesaj superb despre relația cu Valentin Mihăilă. Jucătorul de la Parma a oferit un interviu în Italia în care a vorbit despre atmosfera de la echipă, înaintea finalului de sezon.
Parma și-a asigurat promovarea directă în Serie A după 1-1 cu Bari. Meciurile echipei lui Dennis Man și Valentin Mihăilă, dar și cele mai tari paride din Serie B, se văd LIVE în AntenaPLAY.
Dennis Man, mesaj superb despre relația cu Valentin Mihăilă
După promovarea în Serie A, Dennis Man a dezvăluit că Valentin Mihăulă este ca și fratele său mai mic și că are o relație excelentă cu coechipierul său de la Parma.
Totodată, acesta a vorbit și despre colegii de la națională și a spus că vorbește în fiecare zi cu aceștia.
„Cred că în acest moment pot să fac, în Serie A, mai mult decât am făcut atunci când am venit la Parma.
(Ce relație frumoasă ai cu Valentin Mihăilă?) Este fratele meu mai mic de la Parma. Suntem ca niște frați (n.r. și la națională). Vorbim în fiecare zi, suntem mereu împreună!”, a spus Dennis Man, la 12 TV Parma.
Totodată, acesta a vorbit și despre ce înseamnă promovarea în Serie A pentru Parma:
„Așteptam acest moment de multă vreme și suntem fericiți că ne-am atins obiectivul de a promova în prima ligă. Sezonul meu putea fi unul mai bun, dar important este că Parma a promovat în Serie A. Sunt fericit că am ajutat echipa. Jucăm deja de doi ani și jumătate împreună și s-a văzut că ne cunoaștem foarte bine. Am muncit în fiecare zi, iar rezultatele s-au văzut”, a mai spus Man.
Dennis Man, desemnat jucătorul sezonului la Parma, în Gazzetta dello Sport
Dennis Man a fost desemnat jucătorul sezonului la Parma, în Gazzetta dello Sport. Internaţionalul român a împărţit primul loc al topului alcătuit de italieni cu Adrian Bernabe. Valentin Mihăilă a completat podiumul.
Parma a obţinut promovarea matematică în Serie A, după remiza cu Bari. „Cruciaţii” revin astfel pe prima scenă a fotbalului italian, după o pauză de trei ani.
Gazzetta dello Sport a analizat jucătorii Parmei şi i-a desemnat pe Dennis Man şi Adrian Bernabe ca fiind cei mai buni ai sezonului. Ambii au primit o notă de 8,5, după evoluţiile din sezonul care i-a dus pe „cruciaţi” înapoi în Serie A.
Despre Dennis Man, italienii de la celebra publicaţie au avut doar cuvinte de laudă. Aceştia au menţionat faptul că românul este golgheterul echipei, dar şi faptul că nivelul său a crescut în sezonul în care şi nivelul întregii echipe a crescut.
„Creşterea lui a coincis cu cea a echipei şi poate că nu este o coincidenţă. Cel mai bun marcator al echipei, precis cu pasele decisive, mereu gata să alerge pe flancul drept şi să învingă adversarul. Când are chef, să fie oprit devine o problemă pentru oricine”, a notat Gazzetta dello Sport.
De asemenea, Valentin Mihăilă s-a clasat următorul în topul alcătuit de italieni, după Dennis Man şi Adrian Bernabe. Mihăilă a primit nota 7,5, după cele 33 de meciuri bifate şi cele cinci goluri marcate, la formaţia italiană.
„În sfârşit un campionat fără accidentări grave şi pentru asta trebuie sa dăm credit antrenorilor şi întregului personal medical, care l-a condus cu înţelepciune pe roman. Letal în viteză, înzestrat cu o lovitură foarte puternică, se pricepe foarte bine la spaţii de atac”, au mai notat italienii.